SET ปิดเช้าลบ 5 จุด วอลุ่มเบาบาง-ไร้ปัจจัยใหม่หนุน แนวโน้มบ่ายแกว่งไซด์เวย์
SET ปิดเช้า 5 จุด ช่วงเช้าแกว่งไซด์เวย์ออกด้านข้าง มูลค่าการซื้อขายค่อนข้างเบาบาง หลังเป็นช่วงคาบเกี่ยววันหยุดยาวต่อเนื่อง และยังไม่มีปัจจัยใหม่หนุน แนวโน้มช่วงบ่ายคาดตลาดฯ น่าจะยังแกว่งไซด์เวย์ในกรอบ ให้แนวรับ 1,520 จุด ส่วนแนวต้าน 1,540 จุด 
SET ปิดเช้า 5 จุด ช่วงเช้าแกว่งไซด์เวย์ออกด้านข้าง มูลค่าการซื้อขายค่อนข้างเบาบาง หลังเป็นช่วงคาบเกี่ยววันหยุดยาวต่อเนื่อง และยังไม่มีปัจจัยใหม่หนุน แนวโน้มช่วงบ่ายคาดตลาดฯ น่าจะยังแกว่งไซด์เวย์ในกรอบ ให้แนวรับ 1,520 จุด ส่วนแนวต้าน 1,540 จุด
2 พ.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยช่วงเช้าแกว่งไซด์เวย์ออกด้านข้าง มูลค่าการซื้อขายค่อนข้างเบาบาง เนื่องจากเป็นช่วงคาบเกี่ยววันหยุดยาวต่อเนื่อง โดยสัปดาห์นี้จะเปิดทำการเพียง 2 วันก่อนหยุดยาวอีกรอบ และยังไม่มีปัจจัยบวกและลบเข้ามาเพิ่มเติม
ขณะที่นักลงทุนอยู่ระหว่างรอดูผลการประชุมธนาคารกลางสหรัฐ (เฟด) ในคืนวันพุธนี้ และธนาคารกลางยุโรป (ECB) แถลงมติอัตราดอกเบี้ยในวันพฤหัสบดีนี้ ตลอดจนตัวเลขการจ้างงานนอกภาคเกษตรเดือนเม.ย.ของสหรัฐในคืนวันศุกร์
สำหรับแนวโน้มช่วงบ่ายคาดตลาดฯ น่าจะยังแกว่งไซด์เวย์ในกรอบ ให้แนวรับ 1,520 จุด ส่วนแนวต้าน 1,540 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 785.25 ล้านบาท ปิดที่ 127.00 บาท เพิ่มขึ้น 2.00 บาท
DELTA มูลค่าการซื้อขาย 764.29 ล้านบาท ปิดที่ 74.25 บาท เพิ่มขึ้น 1.50 บาท
PTT มูลค่าการซื้อขาย 724.47 ล้านบาท ปิดที่ 31.25 บาท เพิ่มขึ้น 0.25 บาท
KTB มูลค่าการซื้อขาย 682.72 ล้านบาท ปิดที่ 18.00 บาท ราคาไม่เปลี่ยนแปลง
CPALL มูลค่าการซื้อขาย 570.80 ล้านบาท ปิดที่ 64.50 บาท ลดลง 0.25 บาท